****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Boh v š e t k o riadi pre naše d o b r o

V priebehu minulého roka som absolvoval 4 operácie oka, pretože sa mi odlupovala sietnica. Bol to teda dosť náročný čas bolesti, samoty o bezradnosti, keď som mal niekedy problém pomodliť sa aj ruženec. Pomohlo mi to však viac chápať Vás, chorých, ktorí často znášate bolesti cez dlhé noci. Pán však stál pri mne a pomáhal mi zvlášť cez piesne chvál a cez počúvanie duchovných programov, na ktoré som mal predtým málo času. Pán Boh všetko vedel dopredu a preto mu veľmi ďakujem, že všetko riadi pre naše dobro.

My kresťania sme si už akosi príliš zvykli, že Pán Boh je len v kostole a stretávať ho môžeme iba cez sviatosti. Pre nás, katolíkov, je chrám a sviatosti najbezpečnejšie miesto, kde sa môžeme s Bohom stretávať. Ale je mnoho ľudí, ktorí nemôžu ísť do chrámu a mnoho ľudí, ktorí nechodia do chrámov z rôznych dôvodov. Tak sme sa im mohli cez tento čas priblížiť, mohli sme svedčiť, že celá zem je Božím chrámom a tiež, že v každej rodine je prítomný Boh. Mohli sme si počas nútenej karantény viacej uvedomiť, že pravá obeta sa odohráva v našom srdci, kde skrze Krista máme prinášať Bohu svoje telá – seba samých – ako živú, bohumilú obetu. *(Rim 12, 12)* A mnohí to aj vo svojom utrpení robíte.Predsa však v tomto čase pandémie, okrem troch mesiacov r.2020, boli možnosti zúčastniť sa sv. omše, prípadne sa aj vyspovedať a prijať živého Pána v Eucharistii. Bojím sa, že niektorí veriaci, aj keď už bola možnosť prísť do kostola, zostali akoby zaseknutí v strachu či ľahostajnosti. Verím, že časom sa to upraví...

Samota patrí do nášho života a môže byť pre nás požehnaním. Sám milujem samotu a vyhľadávam ju, ale viem, že nie som sám a opustený. Opustenosť je zlá a ťažká. To je vtedy, keď nemám komu zavolať, za kým zájsť, s niekým sa porozprávať. Potrebujeme vynútenú samotu v živote premieňať na samotu voľby. To značí, že ja sa rozhodujem, že ani v samote nebudem sám, nebudem sa uzatvárať do seba a žiť nejakým svetobôľom. Najdôležitejšie je aj v samote mať pevný program dňa a dodržiavať ho. A táto samota s Bohom naozaj blaží.

Pre mnohé rodiny je tento čas pandémie naozaj ťažký a to nie iba pre izoláciu. Je tu veľa neistoty, čo sa týka zdravia, budúcnosti, financií a podobne. Prichádza záplava informácií, správ, ktoré nepotešia, ale naopak pridávajú napätie. Nemusíme všetko počúvať a prijímať s plnou dôverou. Potrebujem denne prijímať predovšetkým tú dobrú zvesť evanjelia. Potrebujeme počuť, že Pán Boh nás miluje a neopustí. On dáva milosť potrebnú v každej dobe. Často si však rodiny samé nepomôžu, potrebujú tiež pomoc zvonka. Je potešením počuť, koľko pekných iniciatív pomoci prichádza aj cez túto pandémiu. Ako veľmi tu pomáha kresťanské spoločenstvo, kde sa navzájom informujeme o potrebe modlitby. Viď 2.str.

ˇppp

|  |
| --- |
| Práve cez požehnané stretnutia môžeme rásť vo viere. „Odkiaľ mám to šťastie, že matka môjho Pána prichádza ku mne?“ zvolala Alžbeta a dodala: „Blahoslavená si, lebo si uverila, že sa splní, čo ti povedal Pán.“ *(Lk 1, 43 - 45)* Alžbeta rozpoznáva Boha, ktorý prichádza k nej v takom skromnom znaku, v lone mladučkej príbuznej. Pamätáme si, že Nazaret nerozpoznal Boha v Ježišovi, ktorý vyrástol uprostred nich. Nerozpoznal čas Božieho navštívenia podobne, ako ho nerozpoznal neskôr Jeruzalem, nad ktorým dokonca Ježiš sám zaplakal. Je dôležité, aby som v Božom slove, v Eucharistii a modlitbe, ale tiež pri stretnutí s človekom rozpoznával Pánove navštívenia, lebo ony mi prinášajú radosť.  Každé Vianoce majú svoje čaro, lebo nesú v sebe tajomstvo Božej pokory a lásky. Vianoce sa nás dotýkali v detstve, kde sme ešte vedeli žasnúť a nechať sa obdarovať. Mal som to šťastie, že aj v dobe komunizmu sme doma slávili Vianoce ako tajomstvo narodenia Pána a často sme cez Vianoce prichýlili nejakých pocestných. Stále mám v srdci, zvlášť počas Vianoc, radosť z obdarovania. Nepamätám si veľmi na darčeky, ale nesiem v sebe z detstva tajomstvo, ktoré presahuje môj rozum. A vlastne iba tajomstvo poteší – povedal ktosi múdry.  *Myšlienky o. Michala Zamkovského z časopisu Rodina Nepoškvrnenej č.5/2020*  Úmysel apoštolátu modlitby na mesiac január 2021:  Aby nám Pán dal milosť bratsky spolunažívať s príslušníkmi iných náboženstiev,  navzájom sa za seba modliť a byť voči všetkým otvorení.  Aby sme boli na príhovor Panny Márie, Bohorodičky  chránení pred každým vírusom, ktorý zabíja telo, ale najmä dušu.  Nebeský Ocko, neviem sa zbaviť nepokoja.  V mojom srdci. Strach a starosti ma dusia.  Preto prichádzam k tebe.  Pretože viem, že iba ty mi môžeš dať pravý pokoj.  Nie pokoj, ktorý svet ponúka, ale pokoj od Pána,  ktorý nezáleží na okolnostiach života človeka.  Ale pokoj, ktorý prichádza od Princa Pokoja, Kráľa Kráľov.  Ježiš je môj pokoj,  iba vďaka Nemu som v Božom pokoji.  Zbúraj hradby medzi mnou a Tebou.  Zjednoť ma s Tebou.  Sladký Ježiš, vylej svoj pokoj na mňa  a prines pokoj do môjho srdca.  O to ťa prosím v mene Otca v Duchu Svätom . Amen |
| *Úmysly sv. omší, ktoré súkromne slúžime v tomto čase bez verejných bohoslužieb v našej farnosti*   |  |  |  | | --- | --- | --- | |  | p. kaplán Štefan | p. farár Ľubik | | *Pondelok 11.1.* | Za Božiu pomoc a vyliečenie chorých na Covid 19 | Za Božiu pomoc a vyliečenie chorých na Covid 19 | | *Utorok 12.1.* | *Vlastný úmysel* | ZBP Jana a Milan s rod. *K 216* | | *Streda 13.1.* | + Alžbeta a ost r. Osavčukova, Palkova *Ž 118* | + Monika Mačová *Ž* | | *Štvrtok 14.1.* | + Jaroslav a ost. r. Sendžovej a Kondrátovej *Ž 56* | ZBP r. Kmecova a vďaka  za vyliečenie *K 52* | | *Piatok 15.1.* | + r. Kuklovej  a + r. Repkovej *DV 139* | + Anton a ost. r. Koropšákovej a Mackovej *K 110* | | *Sobota 16.1.* | ZBP Ján Mária  a rod. Ivanecka *K 97* | + Paulína + Jozef + Juraj + Mária a ost. predkov v očistci *K 118* | | *Nedeľa 17.1.* | Poďakovanie za 70 r. Anton a celá rod. Čonkova *Ž 124* | Za Boží ľud farnosti |  * V roku 2020 prijalo v našej farnosti sviatosť krstu spolu 18 detí! Z toho bolo chlapcov 9 a rovnako 9 dievčat. V r. 2019 bolo 22 krstov. * V roku 2020 si v našej farnosti vyslúžili sviatosť manželstva 4 páry. V r. 2019 to boli iba 3 páry. Nech im Pán žehná v láske a vernosti Bohu aj sebe navzájom! * V roku 2020 bolo v našej farnosti pochovaných 28 ľudí: 17 mužov a 11 žien. Nezaopatrených z toho bolo 9 ľudí. Predminulý rok 2019 zomrelo 25 ľudí.  |  |  |  |  | | --- | --- | --- | --- | |  | *Krsty v r. 2020* | *Sobáše v r. 2020* | *Pohreby v r. 2020* | | Kokošovce | Spolu 7 – 5 CH a 2 D |  | Spolu 6 - 5 M a 1 Ž | | Dulova Ves | Spolu 3 – 2 CH a 1 D |  | Spolu 7 - 6 M a 1 Ž | | Zlatá Baňa | Spolu 2 – 1 CH a 1 D | 4 | Spolu 6 - 2 M a 4 Ž | | Žehňa | Spolu 3 – 1 CH a 2 D |  | Spolu 6 - 3 M a 3 Ž | | Lesíček | Spolu 0 – 0 CH a 0 D |  | Spolu 2 - 1 M a 1 Ž | | Abranovce | Spolu 2 – 0 CH a 2 D |  | Spolu 1 - 0 M a 1 Ž | | Cudzí | 1 D |  | --- |   *Legenda:* CH – chlapec, D – dievča, M – muž, Ž - žena   * K prvému svätému prijímaniu pristúpilo v kokošovskej farnosti na dva krát *(26. 7. v Žehni a 2. 8. v Kokošovciach)* spolu 32 detí. 14 chlapcov a 18 dievčat. * Sv. birmovania prijalo *21.11. v Kokošovciach* 32 mladých. 18 chlapcov a 14 dievčat. * Do Kňazského seminára v Košiciach nastúpil 13. 9. Šimon Jurčišin z Kokošoviec.   *Spojení v modlitbách s Vami všetkými našimi farníkmi Vás žehnajú + + +*  *a pokoj v srdci, odvahu aj trpezlivosť vyprosujú kaplán Štefan a farár Ľubik*  *Dokončenie novoročného pastierského listu slovenských biskupov:*  Kristova Cirkev sa rozprestiera po celom svete. Patria do nej všetci, ktorí boli pokrstení v mene Otca i Syna i Ducha Svätého. Zahrnutí do nej sú aj tí, ktorí sa azda od cirkvi vzdialili; tí ktorí občas pochybujú o viere. Cirkev na všetkých týchto pamätá a stále ich pokladá za svojich synov a dcéry. Denne sa za nich modlí, aby vytrvali vo viere, aby niesli svoj kríž a aby nikdy nepopreli svoj krst. Pevne veríme, že Božia láska je väčšia ako naše srdce a dáva sa svetu aj pre nich. Nech aj títo pri sčítaní zaznačia do príslušnej rubriky, že sú pokrstení; že srdcom patria do svojej cirkvi. Francúzsko na jeseň minulého roka opätovne zakúsilo vlnu islamského terorizmu. Mnohé krajiny sveta odvtedy viac hľadia na túto ťažko skúšanú krajinu a vyjadrili jej aj úprimnú sústrasť. Pripomeňme si dlhodobý odvážny postoj tejto krajiny, ako ho vyjadruje jej prezident: "Zoči-voči fanatizmu si Francúzsko zachová svoje duchovné a hodnotové základy!".  Vieme, že Francúzsko je sekulárna krajina. A predsa – jej odhodlanie zachovať si "svoje duchovné a hodnotové základy" je príkladné. O čo viac by sme mali byť odhodlaní my kresťania, keď ide o prihlásenie sa k svojim duchovným hodnotám a ku svojej viere!  Drahí bratia a sestry! Nie je našou úlohou odsudzovať tých, ktorí neveria. My si však buďme vedomí, že kresťanská viera je naše bohatstvo. Tak ako sa slobodne prihlásime k tomu, že sme muž či žena; ako sa prihlásime ku svojej národnosti – slovenskej, maďarskej, rómskej a inej – tak sa prihlásme aj k viere svojej cirkvi. Nepoprime to, čím sme, bez ohľadu na akékoľvek politické presvedčenie. Náš krst a naša príslušnosť k cirkvi nás ponad tieto rozdiely spája. Nech naše Slovensko ukáže, aké v skutočnosti je. A ak niekto popiera cirkev a Boha, nech sa – na svoju zodpovednosť – podľa toho zariadi. Je to vec jeho svedomia. My máme svedomie veriace. Slovensko patrí medzi kresťanské národy už tisíc rokov – od čias sv. Cyrila a Metoda. Keď sa vám prihovárame a povzbudzujeme vás, aby sme sa všetci priznali k svojmu krstu, tým sa my biskupi snažíme plniť úlohu nástupcov apoštolov: povzbudzovať a utvrdzovať všetkých vo viere.Prosíme, bojujme dobrý boj viery. Robme všetko, aby sme aj my raz počuli slová, ktoré čítame v poslednej knihe Biblie, v Zjavení apoštola Jána (2, 13): "Pridŕžaš sa môjho mena a nezaprel si vieru vo mňa". Ježiš všetkým sľubuje: "Kto mňa vyzná pred ľuďmi, aj Syn človeka vyzná pred Božími anjelmi" *(Lk 12, 8)*. Priznajme s k Ježišovi Kristovi! Samozrejme, v novom roku svoju vieru nielen s odvahou vyznajme, ale podľa nej aj žime! Buďme verní evanjeliu vo svojich skutkoch. Buďme pre našu krajinu soľou a svetlom. Usilujme sa čo najviac prispievať k spoločnému dobru. Nebojme sa námahy. Naša viera nech nás posilňuje zostať v prvej línii všetkých dobrých zápasov. Nech nás posilňuje, aby sme sa neschovávali za druhých a nepýtali sa, čo iní môžu urobiť pre nás, ale čo my – ako Kristovi učeníci – môžeme urobiť pre všetkých. Kde je lakomstvo, preukážme štedrosť. Kde je nenávisť, prejavme lásku. Kde je hnev, rozsievajme pokoj. "Žehnajte a nepreklínajte" *(Rim 12, 14)*. Keď teda dnes slávnosťou Bohorodičky Panny Márie vstupujeme do nového roka a prosíme o Božie požehnanie, pripomeňme si, že aj my sami máme druhých požehnávať a byť pre nich požehnaním. Drahí bratia a sestry, začíname nový rok, v ktorom budeme môcť smelo vyznať svoju vieru aj príslušnosť ku svojej Cirkvi. Prihlásme sa k Ježišovi Kristovi a k jeho Matke Panne Márii. Otvorme sa aj týmto spôsobom pre potrebné Božie milosti a požehnanie do celého nasledujúceho roka. Nech nás v ňom sprevádza materinská starostlivosť a nebeský príhovor Bohorodičky, Panny Márie! *Srdečne vás pozdravujú a žehnajú + + + vaši biskupi!* |